TANTÁRGY ADATLAP
és tantárgykövetelmények
Cím:	Problémaosztályok, algoritmusok	
Tárgykód:	MANB050	
Heti óraszám:	2 előadás	
Kreditpont:	3	
Szak(ok)/ típus:	Mérnök Informatikus,  Kötelező	
Tagozat:	Nappali	
Követelmény:	Félévközi jegy	
Meghirdetés féléve:	2008. őszi félév	
Nyelve:	Magyar	
Előzetes követelmény(ek):	-	
Oktató tanszék(ek):	Számítástechnika Tanszék	
Tárgyfelelős:	Dr Metzingné dr Póder Margit	

Célkitűzése:  A tantárgy megismerteti a hallgatókat az algoritmus fogalmával, és néhány gyakrabban használt, közismert algoritmussal.	
Rövid leírás:  Az algoritmus fogalma, ábrázolásmódjai. Egyszerű algoritmusok. Rendezések, a különböző rendezési algoritmusok összehasonlítása, az egyes algoritmusok hatékonysága. A rekurzió fogalma, rekurzív algoritmusok. Alapvető adatszerkezetek. Gráfelméleti algoritmusok. Keresési algoritmusok. Nyelvek és automaták. Turing gépek. Kiszámíthatóság.	
Oktatási módszer:  A tantárgy oktatása előadás formájában történik. Mivel a tárgy ismeretanyaga a witch-en közzétett anyagokban, illetve a szakirodalomban is megtalálható, így az előadásokon nem mindegyik anyagrész kerül részletes ismertetésre.
Az algoritmusokkal kapcsolatos fogalmak, módszerek alkalmazása a Programozás I. c. tárgyban nélkülözhetetlen. 	

Követelmények a szorgalmi időszakban:
 Az előadásokon a részvétel kötelező.  
A számonkérésekkel és a követelményrendszerrel kapcsolatos információ a  witch\oktatas\Számítástechnika Tanszék\BSC_Problémaoszt könyvtárban
aktuálisan elhelyezett anyagok alapján mindenki számára hozzáférhető, az előadásokon elhangzó kiegészítések és magyarázatok  segítik a megértést, illetve a hangsúlyosabb anyagrészek kiemelése, a zárthelyikre, tesztekre való felkészülés javasolt módjának ismertetése is az előadásokon történik.

A félév során az előadások alatt teszt feladatok megoldására lesz lehetőség. A teszt feladatok témaköre: a Részletes Tantárgyprogram szerinti anyag az előző heti témakörrel bezárólag. A teszt feladatok beadása  nem kötelező, de a teszteken elért pontok összege  beszámít a félévközi eredménybe. A félév során legalább 2 teszt-feladat megoldására lesz lehetőség, egyenként 5-10 pontos tesztek lesznek. Ha olyan teszt-lapot ad be, amelyen egy helyes válasz sincs, -2 pontot kap !
A teszt kérdéseket kivetítve kapják a hallgatók, és saját maguknak kell hozniuk a beadáshoz szükséges sablont, amely a witch-en szintén  hozzáférhető. A nem megfelelő formátumú teszt feladatra 0 pontot kap a hallgató.
A félév során két alkalommal, a 6. és a 13. héten az előadás idejében kötelező zárthelyi dolgozat írására kerül sor. A zárthelyik témaköre: a 6, illetve a 13. hétig leadott anyag.  A lebonyolítással kapcsolatos információ  az előző. heti előadáson ismertetésre kerül, illetve a fent említett könyvtárban a zh előtti héten megtalálható lesz.   A dolgozatok értékelése pontozással történik,  6. és a 13.. heti zh egyenként 30 pontot ér. A zh-k megírása kötelező, igazolt hiányzás esetén is csak indokolt esetben pótolható a 13. héten.

A 13. heti 40 pontos zh-t a jobb jegyért csak az írhatja meg az elégségesnél jobb érdemjegy megszerzése érdekében, aki a 6. és a 13. heti zh-n elért pontból és a teszteken a fentiek szerint elérhető pontokból összesítve legalább 40 pontot elért. 	
 
A félévi munka értékelése

A leckekönyv aláírásának feltétele: 

Végleges aláírás megtagadást kap (és így félévközi érdemjegyet sem szerezhet) az, aki a kötelező zh-kon és a teszteken összesen kevesebb, mint 10 pontot ért el.
Megkapja az aláírást az a hallgató, aki legalább elégséges félévközi jegyet szerez a szorgalmi időszakban, vagy a vizsgaidőszak első két hetében. 

A félévközi jegy meghatározása:

Elégséges osztályzatot kap az, akinek a kötelező zh-kon  elért pontszáma és a teszt feladatokra kapható pontszám összesen  legalább 30 pont  és nem szerez (het) további pontokat.
A közepes, vagy annál is jobb félévközi jegy megszerzéséhez az kell, hogy a kötelező zh-kon  elért pontszáma és a teszt feladatokra kapható pontszám összesen  legalább 40 pont legyen és a 13. heti zh-n szerzett további pontokkal az összes pontszáma alapján a megajánlott jegy: 
62 - 73   pont esetén   közepes
74 - 85   pont esetén   jó
86 - 100 pont esetén   jeles
Szóbeli javításra nincs lehetőség. 
Aki a fentiek szerint nem kaphat legalább elégséges osztályzatot, de nincs végleges aláírás megtagadása, az  a vizsgaidőszak első két hetében, ismételt vizsga jelleggel egyszer kísérelheti meg a félévközi jegy megszerzését az ETR-ben kijelölt időpontok közül csakis az egyikben. 
A félév teljes anyagából összeállított zh-n legalább 50 %-os teljesítményt kell elérni az elégséges félévközi jegy megszerzéséhez. 70 % feletti teljesítés esetén lehet jelentkezni szóbeli vizsgára a jobb jegy eléréséért.
	
Követelmények a vizsgaidőszakban:

Aki az aláírást (legalább elégséges érdemjegyet) megszerezte, az  jelentkezzen az ETR-ben az egyik vizsganapra és írassa be az érdemjegyet. Akinek nincs végleges aláírás megtagadása , az is jelentkezzen az ETR-ben az egyik vizsganapra, készüljön fel a teljes félév anyagából, írja meg a zh-t és az eredményhirdetés után írassa be az érdemjegyet, ha az legalább elégséges.	
Pótlási lehetőségek:
A tesztek a folyamatos felkészülést segítik, utólag nem pótolhatók .
A 13. heti zh pótlását az előadónál, illetve a tanszéki titkárságon igényelni kell az igazolás egyidejű bemutatása mellett, legkésőbb a 12. hét végén péntek déli 12 óráig. Aki a megadott határidőig az igazolást nem mutatja be, a félév közben már nem pótolhat.	
Konzultációs lehetőségek:
Az előadás szünetében, vagy azt követően kell az előadónál igényelni.	
Jegyzet, tankönyv, felhasználható irodalom:
- Elektronikus segédlet a 
                     witch\oktatas\Számítástechnika Tanszék\BSC_Problémaoszt könyvtárban
- Rónyai – Ivanyos – Szabó: Algoritmusok (Typotex, 1999)- 
- Knuth : A számítógép programozás művészete. (MK 1994.)
- Wirth: Algorítmusok + adatstrukturák = programok (MK 1982).	

A fentiekben nem szabályozott kérdésekben a Tanulmányi és Vizsgaszabályzat szerint kell eljárni. 

Tantárgykurzusok a 2007/2008. tanév 1. félévében:
Tárgy-kurzus típus	Oktató(k)	Nap/idő	Hely	Megjegyzés	
ea	Dr Metzingné dr Póder Margit	Csütörtök 7:30 – 9:00 .	A010		

Részletes tantárgyprogram	
Hét	Előadás	ZH	Gy	
				
1.	Követelményrendszer ismertetése. 
1.1.1.	Algoritmus készítés 
1.1.1. Az algoritmus fogalma
1.1.2. Algoritmus tervezés, moduláris programozás 
	-	-	
2.	1.1.3. Strukturált program, mondatszerű leírás 
1.2.	Szoftver fejlesztése	-	-	
3.	2. Összetett adatszerkezetek.
3. Programozási tételek	-	-	
4.	4. A rekurzió fogalma, rekurzív algoritmusok 
5. Rendezési és keresési algoritmusok 	-	-	
5.	6. Adatszerkezetek.
	-	-	
6.	Kötelező zh	1. ZH	-	
7.	Őszi szünet
	------	-	
8.	7. Függvények általános jellemzői
	-	-	
9.	8. Adatállományok kezelése
	-	-	
10.	9. Gráfelmélet alapjai.
	-	-	
11.	Konzultáció	-	-	
12	10. Turing gépek. Az NP nyelvosztály	-	-	
13	Kötelező zh	2. ZH	-	
14	Zh pótlás és  zh a jobb jegyért	Pót zh	-	

Az előadások témakörei, illetve időbeosztása félév közben kis mértékben változhat.